**Kayzu** (海津市, *Kaizu-shi*?) — Yaponiyanın Gifu prefekturasında yerləşən şəhər. Müasir Kayzu şəhəri 28 mart 2005-ci ildə keçmiş Kayzu şəhərinin, Hirata və Nanno şəhərlərinin (hamısı keçmiş Kayzu qəzasının tərkib hissəsi idilər) qurulmuşdur. Şəhərin böyük hissəsi dəniz səviyyəsindən aşağıda yerləşir, buna görə də Kayzu dambaları ilə məşhurdur.

1 iyul 2014-cü ilin məlumatına görə şəhərin əhalisi 36.030 nəfərdir, hər km² ərazidə 321 nəfər yaşayır. Şəhərin sahəsi 112,31 km²-dir.

Coğrafiya
---------

Şəhərin Hirata hissəsində yerləşən nişan.
Şəhər Yaponiyanın Honşu adasında, Çubu regionunun Gifu prefekturasında yerləşir. Şəhər dambaları ilə məşhurdur. Şəhərin qərb hissəsi Gifu və Mie prefekturalarının sərhədində yerləşir. Burada şimaldan cənuba Yoro dağları uzanır və Nobi düzənliyində 3 çay — İbi, Naqara və Kiso çayları birləşir. Şəhərin içi ilə Tsuya, Oqure və Oe çayları axır.

Tarix
-----

### Comon dövrü

Kayzu şəhərində Dzyomon dövrünə aid balıqqulaqları, alətlər və insan izləri tapılmışdır. Ərazidə tapılmış artifaktlar buranın 2.500 il məskunlaşıldığını göstərir. Bu dövrdə Kayzu okeana daha yaxın idi və şəhərdə Corbiculidae molyusklarını tez-tez tapmaq olardı.

### Kamakura dövrü

1319-cu ildə — Kamakura dövrünün sonlarına yaxın şəhərdə ilk dairəvi damba tamamlanmışdır. Əvvəllər, dambalar ancaq şəhərin şimal hissəsində yerləşirdi. Buna görə də şəhərin aşağı hissəsində tez-tez sel təhlükəsi baş verirdi. İlk dairəvi dambanının tikilməsindən sonra ətraf ərazilərdə çoxlu sayda dairəvi damba tikilmişdir.

Əhali
-----

Tsuya çayı.
2014-cü ilin məlumatına görə şəhərin əhalisi 36.030 nəfərdir, hər km² ərazidə 320,81 nəfər yaşayır.
Əhalisinin 1980-2005-ci illər arasında dəyişməsi:

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
| 1980 | 37.671 nəfər.
  |  |
| 1985 | 39.538 nəfər.
  |  |
| 1990 | 40.811 nəfər.
  |  |
| 1995 | 41.694 nəfər.
  |  |
| 2000 | 41.204 nəfər.
  |  |
| 2005 | 39.453 nəfər.
  |  |

 |

Sənaye
------

Şəhər əsasən pomidor və satsuma məhsulları ilə tanınır. Kayzu Yaponiyanın şimal nöqtəsində satsumanın geniş yetişdirildiyi yerdir.

Görməli yerlər
--------------

Kayzu şəhərində Kisosansen parkı yerləşir. Şəhərdə Naqara, İbi və Kiso çayları bir-biri ilə görüşür. Bura idman fəaliyyətləri və illik çiçək festivalını keçirmək üçün əla yerdir. Şəhərin panoramasına Kisosansen parkında yerləşən müşahidə qülləsindən tamaşa etmək mümkündür.

Simvolika
---------

Şəhərin simvolik ağacı şam ağacı, simvolik gülü Satsuma hesab olunur.

Qalereya
--------

* İbi çayı üzərində Fukuoka körpüsü.İbi çayı üzərində Fukuoka körpüsü.
* Kayzu Şəhər Muzeyi.Kayzu Şəhər Muzeyi.
* Kayzu Polis Stansiyası.Kayzu Polis Stansiyası.
* Kisosansen çayı.Kisosansen çayı.
* Oe çayı.Oe çayı.
* Kayzu Meysey Ali Məktəbi.Kayzu Meysey Ali Məktəbi.
* Gifu prefekturasında yerləşməsi.Gifu prefekturasında yerləşməsi.

İstinadlar
----------

1. ↑  "Mayor's Greeting". Kaizu official website. 15 November 2012 tarixində arxivləşdirilib. İstifadə tarixi: 11 August 2011.
2. ↑  "海津町・平田町・南濃町 合併の記録" (PDF). Kaizu official website (Japanese). November 15, 2012 tarixində arxivləşdirilib (PDF). İstifadə tarixi: August 18, 2011.
3. ↑  Əhalinin sayı buradakı mənbəyə əsaslanır: 1980, 1985, 1990, 1995, 2000 və 2005 illəri üçün.
4. ↑  "まちの紹介" (jp). Kayzu şəhəri. 2010-05-29 tarixində arxivləşdirilib. İstifadə tarixi: 2010-08-19.

Xarici keçidlər
---------------


Vikianbarda ***Kayzu*** ilə əlaqəli mediafayllar var.  

* Rəsmi sayt  (yap.)

| ⛭Gifu xəritəsiGifu prefekturası |
| --- |
| Şəhərlər | 
* Ena
* Qero
* Gifu (paytaxt)
* Guco
* Haşima
* Hida
* Kakamiqahara
* Kayzu
* Kani
* Mino
* Minokamo
* Mizuho
* Mizunami
* Motosu
* Nakatsuqava
* Oqaki
* Seki
* Tacimi
* Takayama
* Toki
* Yamaqata

 | Gifu bayrağı |
| Qəza | 
* Anpati
* Fuva
* Haşima
* İbi
* Kamo
* Kani
* Motosu
* Ono
* Yoro

 |
| *Həmçinin bax: Şəhərlər və qəsəbələr* |